106 każijiet: rekord mill-bidu tal-pandemija
Malta llum kellha numru rekord ta' każijiet tal-coronavirus mill-bidu tal-pandemija 'l hawn, b'total ta' 106 każijiet minn 2,470 test. Dan tħabbar mill-Ministeru tas-Saħħa fl-infografika li joħroġ ta' kuljum. Fiequ wkoll 22 persuna, u b'hekk, it-total ta' każijiet attivi bħalissa huwa ta' 591. OFFICIAL COVID-19 figures for 16•09•2020Chris Fearne | MaltaGov | Health Promotion and Disease Prevention Directorate Posted by saħħa on Wednesday, September 16, 2020 Il-każijiet tal-lum għadhom qed jiġu investigati, imma mid-49 każ li nstabu lbieraħ kien hemm: 10 każijiet ta' membri tal-familja ta' każijiet preċedenti 5 każijiet ta' kollegi tax-xogħol 2 każijiet ta' nies li kellhom kuntatt dirett ma' persuni bil-Covid-19 3 każijiet mill-cluster fid-dar tal-anzjani St Joseph 15-il każ mid-dar tal-anzjani Casa Antonia Dan ifisser li 14-il każ kienu sporadiċi, mill-komunità. Il-każijiet tal-bieraħ 49 każ ġdid ta' coronavirus; 41 ifiqu Minħabba din iż-żieda drastika fil-każijiet, l-Unjin għall-Edukaturi Professjonali (UPE) appellat lill-Prim Ministru Robert Abela biex jikkunsidra li ma jinfetħux l-iskejjel fit-28 ta' Settembru, għaliex meta jiftħu l-iskejjel, il-każijiet huma mistennija li jibqgħu jiżdiedu. L-appell tal-UPE lill-PM "Agħlqu l-iskejjel" – UPE X'taħseb dwar iż-żieda fil-każijiet tal-coronavirus?